מלונות בברלין | המלונות המומלצים ביותר של Time Out
ממלונות יוקרה ועד מלונות בתקציב ביניים, ברלין מציעה מגוון רחב של מקומות בהם אפשר לשים את הראש בין מסיבה למסיבה
מלון בברלין. אילוסטרציה: שאטרסטוק
מלונות בברלין לא חסר. מדובר בעיר של ניגודים מדהימים גם בתחום הלינה: העיר כוללת כמה ממלונות הפאר המוצלחים בעולם לצד הוסטלים נעימים ושווים במחירים זולים במיוחד. רוב מקומות הלינה ממוקמים במרחק יריקה מהאיזורים הכי חמים בעיר ומוקפים בחנויות, בתי קפה, מסעדות וברים. בקיצור, עם קצת חיפוש ממוקד, אין שום סיבה שלא תמצאו את מיטת החלומות שלכם בבירה הגרמנית. הנה 10 מלונות מומלצים:
לא רק היפסטרים וברגהיין: אטרקציות שאסור לפספס בברלין
איפה מבלים? חיי הלילה בברלין
השעונים על הקיר מראים את השעה בברלין, מוסקבה, בייג'ינג והוואנה ועל הקיר תלויה כרזה של אריק הונקר. עם זאת, לא מדובר במסר פוליטי אלא רק באווירה עיצובית עם קריצה. בסך הכל מדובר מקום נחמד שמספק מיטה במחיר זול ללילה. בתמורה ל-3.5 יורו נוספים תוכלו לקבל גם ארוחת בוקר סמלית בפאב אשר נמצא בחזית. אם יש לכם חיבה מיוחדת לנוסטלגיה של משטרים – זה המקום בשבילכם.
מלון OSTEL Das DDR Design Hostel בברלין. צילום: אתר בוקינג
כתובת: Wriezener Karree 5, 10243
האימפריה של רשת "גנרטור" מכה שנית. המקום הזה מנסה למקום את עצמו כמשהו שבין מלון בוטיק לאכנסיית תרמילאים שווה. חלק מהשירותים המוצעים כוללים כביסה 24 שעות ביממה, אחסון מזוודות ותפריט יומי זול הזמין בערבים. המקום בהחלט מכוון לקהל צעיר יותר, על כך תעיד אמנות עירונית על הקירות ובר לילה שמארח DJs בסופי שבוע. יש גם חדרים פרטיים שיכולים להכיל עד 4 אנשים, חדרים המיודעים לבנות בלבד וכמובן ווי פיי בחינם.
גנרטור הוטל בברלין. צילום: אתר בוקינג
כתובת: Oranienburger Straße 65, 10117
המלון השיקי הזה שוכן בלב העיר ברלין ונמצא באזור האופנתי מיטה (Mitte). החדרים מעוצבים בסגנון מודרני ובהם טאצ'ים אישיים כמו נגני אייפוד הנמצאים בחדרים ובהם מיטב המוזיקה בברלין.
כתובת: Rosenthaler Strasse 1, Mitte
המקום המעולה הזה נמצא בבניין מפואר מהמאה ה -19 עם תקרות גבוהות ושפע של סטייל מאותה תקופה. החדרים מרווחים ואין דרגשים, רק מיטות אמיתיות נוחות עם פשתן באיכות טובה. בחלק מהחדרים הזוגיים אפילו יש מיטות אפיריון כדי להתאים לריצוף העץ המקורי. אפשר לשכור אופניים ולשאול את הצוות הכיפי איפה נמצאות החנויות הכי שוות ואיפה הכי כדאי ללכת לעשות קריוקי ביום רביעי. החיסרון היחיד הוא שההוסטל לא ממקום במיקום אולטימטיבי, אבל איזור Kreuzkölln נמצא ממש קרוב ויש אחלה תחבורה. ווי פי חינם.
גראנד הוסטל בברלין. צילום: יח"צ
כתובת: Tempelhofer Ufer 14, 10963
מלון הסאבוי הוא ללא ספק אחד המלונות היפים שיש בעיר. הוא מעוצב בסגנון עתיק ובחדרים ישנה פינת ישיבה קטנה. למלון בר קטן ונחמד וארוחת הבוקר מפנקת ביותר. המחירים מתאימים לכל כיס ומשתנים לפי סוג החדר. הוא ממוקם מטרים ספורים משדרת הקניות המפורסמת קודאם (Kurfurstendam).
כתובת: Fasanenstrasse 9-10, Charlottenburg
המלון ממוקם במרכזה שלך העיר. האוירה במלון נעימה ולא מתאמצת. החדרים של המלון מחולקים לחדרים דמויי דירה וחדרים רגילים. העיצוב הוא מודרני ולא מתיימר והמחירים נגישים. במלון גם בר שנבחר לבר הטוב ביותר בברלין בשנת 2013.
כתובת: Auguststrasse 43, Berlin
לא נשאר הרבה מן הקסם והזוהר באזור סביב Gedächtniskirche, שהפך את Ku'damm לרחוב האגדי ביותר של ברלין לפני המלחמה. המלון המסתתר הזה, שהיה אמור להיות ביתה של כוכבת הקולנוע האילם אסטה נילסן, נבנה בשנת 1895. מדובר בפנינה אמיתית ששוחזרה באהבה גדולה. 14 החדרים כוללים ריהוט עץ כהה אלגנטי ואווירת דקו ארט. הבעלים עשה כמיטב יכולתו כדי להתאים את חדרי האמבטיה לסטנדרטים של היום מבלי להרוס את התחושה הכוללת – בחדר אחד חדר האמבטיה מוסתר בתוך העתק של ארון עתיק – אבל כמה מהם עדיין לא מגיעים לסנטדרטיים של מוקמות חדשים. כך או כך, כל השאר מפצה על כך בהחלט וארוחת הבוקר שמוגשת בחדר אוכל נעים – טובה כמו בכל מקום יקר אחר.
מלון Hotel-Pension Funk בברלין. צילום: אתר בוקינג
כתובת: Fasanenstrasse 69, 10719
עם המראה התעשייתי המכוון, המקום הזה נראה כמו מיקרו- ברלין לחלק מהאנשים. החדרים הזולים יותר מתאפיינים בפשטות מסוגננת שמזכירה חדר כושר בבית הספר והחדרים היקרים יותר כוללים אווירה של דקדנס עם קישוטי זהב סגנון של אתר נופש הררי עם אמבטיות. המיקום מעולה רק כדאי לשים לב שאתם לא ממוקמים בחדרים רועשים. מומלץ לבקש חדר ליד החצר. יש גם מסעדה מצוינת ולובי רגוע עם גישה חופשית לאינטרנט.
מלון Michelberger Hotel בברלין. צילום: אתר בוקינג
כתובת: Warschauer Strasse 39-40, 10243
המלון הזה שנקרא על שם הצייר האיטלקי ארטמיסיה גנטילצ'י (Artemisia Gentileschi), היה בעבר מלון הנשים היחיד בעולם (הפתוח כעת לשני המינים). יש לארטמיסיה 12 חדרי שינה שנמצאים בשתי הקומות העליונות של בית מגורים מחוץ לקואדאם. הם כולם יפים, נקיים ופונקציונליים, וכל אחד מהם מציג את עבודתה של אמנית אחרת בברלין. יש מרפסת גג מחוץ לחדר האוכל, מקררים משותפים במסדרונות ואווירה חמה ומרגיעה שנוצרה על ידי מייסדיה, מנואלה פולידורי ורנטה בוהלר.
מלון Artemisia בברלין. צילום: אתר בוקינג
כתובת: Brandenburgische Strasse 18, 10707